Θεόδωρος Κουρεντζής

Ο Θεόδωρος Κουρεντζής, (γενν. 24 Φεβρουαρίου 1972) είναι Έλληνας διευθυντής ορχήστρας, συνθέτης και ποιητής που εργάζεται στη Ρωσία. Γεννήθηκε στην Αθήνα και από μικρή ηλικία άρχισε τα μαθήματα πιάνου. Στα επτά του χρόνια άρχισε να μαθαίνει βιολί, ενώ στα δώδεκά του φοίτησε στο Ελληνικό Ωδείο στο Τμήμα Θεωρητικής Μουσικής και στο Τμήμα Εγχόρδων. Με την σύνθεση ασχολήθηκε για πρώτη φορά το 1987 υπό τη καθοδήγηση του καθηγητή Γιώργου Χατζηνίκου και αργότερα με το καθηγητή Σρεκ.

Το 1990 αναλαμβάνει τη διεύθυνση του μουσικού συγκροτήματος «Musica Aeterna» και καλλιτεχνικός διευθυντής του Διεθνούς Φεστιβάλ Πόρτο Χέλι. Μετά το πέρας των σπουδών του εγκαταστάθηκε στη Ρωσία και συγκεκριμένα στην Αγία Πετρούπολη, στο διάσημο Κρατικό Ωδείο της, υπό την επίβλεψη του Ηλία Μούσιν.
  
Στα 2002 μαζί με τη Ρωσίδα ελληνίστρια φιλόλογο Φατίμα Γιελόεβα και υπό την αιγίδα του Ελληνικού Υπουργείου Πολιτισμού (επί υπουργίας Ευάγγελου Βενιζέλου) ίδρυσε το Κέντρο Ελληνικού Πολιτισμού στο Πανεπιστήμιο της Αγίας Πετρούπολης. Το 2003 ο Κουρεντζής εντάσσεται στην Εθνική Φιλαρμονική Ορχήστρα της Ρωσίας και τον επόμενο χρόνο αναλαμβάνει επικεφαλής διευθυντής ορχήστρας στο Ακαδημαϊκό Θέατρο Όπερας & Μπαλέτου της πόλης Νοβοσιμπίρσκ. Τον Ιανουάριο του 2005 αναλαμβάνει την καλλιτεχνική οργάνωση της ορχήστρας Musica Eaterna και του συγκροτήματος New Siberian Singers. 

Στα πλαίσια του διαγωνισμού Χρυσή Μάσκα 2005, ο Κουρεντζής έλαβε τέσσερα βραβεία μεταξύ των οποίων και το βραβείο του καλύτερου Διευθυντή Ορχήστρας για το έργο του Τζουζέπε Βέρντι Αΐντα. Τον Μάιο του 2006 ανέβασε, στα πλαίσια των εορτασμών των 250 χρόνων από τη γέννηση του  Μότσαρτ, το Così fan tutte (Ελληνική απόδοση Έτσι κάνουν όλες) και τους Γάμους του Φίγκαρο.

Κριτική αποτίμηση 
Ο Κουρεντζής έχει ειδωλοποιηθεί σαν εκκεντρικός και πανκ στο κόσμο της κλασική μουσική. Συχνά εμφανιζόταν με δερμάτινα τζιν, μπλουζάκια και μπότες για να διευθύνει το σύνολο του την συναυλία όπου εμφανιζόταν, αν και το 2022 είχε αλλάξει το παρουσιαστικό του. Ο ίδιος δεν έχει εκφράσει δημόσια κάποια συμπάθεια για τον Βλαντίμιρ Πούτιν σε αντίθεση με τον συνάδελφο του Βαλέρι Γκεργκίγιεφ και την Άννα Νετρέμπκο.

Εξωτερικοί σύνδεσμοι 
 Η μουσική, όπως ο έρωτας, δεν έχει ωράριο - Συνέντευξη Θ. Κουρεντζή στην Καθημερινή, 2007

Παραπομπές 

Κουρεντζης Θεοδωρος
Κουρεντζης Θεοδωρος
Πολιτογραφημένοι πολίτες της Ρωσίας